CELEX: 62021CN0286
Language: mt
Date: 2021-05-04 00:00:00
Title: Kawża C-286/21: Rikors ippreżentat fl-4 ta’ Mejju 2021 – Il-Kummissjoni Ewropea vs Ir-Repubblika Franċiża

28.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/19
            
         
      Rikors ippreżentat fl-4 ta’ Mejju 2021 – Il-Kummissjoni Ewropea vs Ir-Repubblika Franċiża
      (Kawża C-286/21)
      (2021/C 252/25)
      Lingwa tal-kawża: il-Franċiż
      
         Partijiet
      
      
         Rikorrent: Il-Kummissjoni Ewropea (rappreżentanti: O. Beynet, M. Noll-Ehlers, aġenti)
      
         Konvenut: Ir-Repubblika Franċiża
      
         Talbiet
      
      F’din il-kawża, il-Kummissjoni għandha l-unur titlob li l-Qorti tal-Ġustizzja jogħġobha:
      
                  —
               
               
                  tikkonstata, minn naħa, li billi eċċediet b’mod sistematiku u persistenti l-valur ta’ limitu għal kull jum għall-partikuli fini (PM10) mill-1 ta’ Jannar 2005 fl-agglomerazzjoni u żona ta’ kwalità ta’ Pariġi (FR04A01/FR11ZAG01) u mill-1 ta’ Jannar 2005 u sal-2016 inkluża fiż-żona Martinique/Fort-de-France (FR39N10/FR02ZAR01), ir-Repubblika Franċiża kompliet tonqos milli twettaq l-obbligi tagħha taħt l-Artikolu 13(1) tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa (1), moqri flimkien mal-Anness XI tal-imsemmija direttiva;
               
            
                  —
               
               
                  min-naħa l-oħra, li r-Repubblika Franċiża naqset, f’dawn iż-żewġ żoni mill-11 ta’ Ġunju 2010, milli twettaq l-obbligi tagħha taħt it-tieni subparagrafu tal-Artikolu 23(1) tad-Direttiva 2008/50/KE, moqri flimkien mal-Anness XV tagħha, u b’mod partikolari l-obbligu li tiżgura li l-perijodu ta’ eċċess ikun l-iqsar possibbli.
               
            
         Motivi u argumenti prinċipali
      
      Għal Pariġi, il-valur ta’ limitu għal kull jum ma huwiex osservat, b’mod mhux interrott, mill-2005 sa meta ġiet ipprovduta l-aħħar informazzjoni, jiġifieri fl-2019. Barra minn hekk, wieħed jikkonstata li d-distakk mill-konformità fir-rigward tal-eċċessi tal-valur għal kull jum fiż-żona ta’ Pariġi huwa għoli (in-numru ta’ eċċessi huwa d-doppju tan-numru ta’ eċċessi awtorizzati) u ma ttejjibx mill-2015. Għaż-żona ta’ Martinique, il-valur ta’ limitu għal kull jum ma ġiex osservat sal-2016 u dan b’mod kontinwu (bl-eċċezzjoni tal-2008).
      Fiż-żewġ żoni ta’ Pariġi u ta’ Martinique, il-valuri ta’ limitu għall-PM10 ġew eċċeduti fil-mument tal-iskadenza tat-terminu tar-risposta għall-opinjoni motivata. F’dak il-mument, Franza kellha tistabbilixxi u tinnotifika pjanijiet. L-analiżi turi li Franza ma adottatx tali pjanijiet. Il-miżuri li ttieħdu (fil-livell nazzjonali u reġjonali) minn Franza naqsu milli jiggarantixxi li l-perijodu ta’ eċċess ikun l-iqsar possibbli, kif meħtieġ mid-dispożizzjonijiet tad-Direttiva 2008/50/KE.
      
         (1)  ĠU 2008, L 152, p. 1